Hvornår er Telia klar med 5G?

Telia er startet på udrulningen af et åbent/kommercielt 5G-netværk, og vi har åbnet for vores testmaster i København og Aalborg.  


Lige nu arbejder vi blandt andet på at få testet og godkendt 5G-telefoner til brug på vores netværk, så de første kunder kan opleve 5G på vores netværk (inden udgangen af 2020). 


Kunder med ”5G Ready” abonnementer vil på sigt kunne benytte Telias 5G netværk forudsat, at de har en 5G-mobil, som producenten har godkendt til brug på Telias netværk, og befinder sig i de første 5G-masters dækningsområder.  


5G-teknologien vil i første omgang blive etableret i afgrænsede geografiske områder, hvor der er behov for og efterspørgsel på ekstra datakapacitet, hastighed og sikkerhed. Først med enkelte master i København og Ålborg og efterfulgt af et større område i København. Herefter fokuserer vi på de største byer i Danmark (København, Aarhus, Odense, Aalborg) - samt i erhvervsområder, på fabrikker, logistikcentre og offentlige institutioner.  


Energistyrelsen har udskudt auktionen over 5G-frekvenserne til kommercielt brug til marts 2021.  


